Austriecii nevaccinați se pregătesc de un prim lockdown.
Austriecii se află la câteva zile distanţă de un prim lockdown pentru toţi cei care nu sunt complet vaccinaţi. Măsura se va lua din cauza unui nou record de infectări.
Provincia Austria Superioară va impune restricţii începând de luni, dacă va primi acordul guvernului federal. Salzburg plănuieşte, de asemenea, noi măsuri.Cancelarul Alexander Schallenberg a declarat că un lockdown naţional pentru persoanele nevaccinate este "probabil inevitabil".Două treimi dintre oameni nu ar trebui să sufere pentru că alţii au ezitat, a spus el.Austria Superioară, care se învecinează cu Germania şi Republica Cehă şi are o populaţie de 1,5 milioane de locuitori, are cel mai ridicat nivel de infecţie din ţară şi cea mai scăzută rată de vaccinare.La nivel naţional, un număr record de 11.975 de infecţii cu Covid-19 au fost înregistrate în ultimele 24 de ore, iar comisia austriacă pentru coronavirus a avertizat asupra unei ameninţări care "trebuie luată în serios".